Държавен вестник, бр. 67, 2016 г., стр. 81

БРОЙ  67	
Д Ъ Р Ж А В Е Н  В Е С Т Н И К 	
СТР.  81  
Приложение № 10
към чл. 4, ал. 1, т. 10
ИЗИСКВАНИЯ ЗА РЕЗУЛТАТИТЕ ОТ ОБУЧЕНИЕТО ПО ФИЗИКА И АСТРОНОМИЯ
ЗА ПРИДОБИВАНЕ НА ПРОФИЛИРАНА ПОДГОТОВКА
СПЕЦИФИЧНИ ЦЕЛИ НА ОБУЧЕНИЕТО ПО ФИЗИКА И АСТРОНОМИЯ
· Усвояване и задълбочаване на знанията от механиката на материална точка, система от материални 
точки, твърдо тяло и флуиди, както и формиране на умения за прилагането им при решаване на 
конкретни проблеми.
· Запознаване с основните идеи и приложения на релативистката механика.
· Задълбочаване на знанията на учениците за топлинните явления и за процесите на обмен на енергия 
в живата и неживата природа.
· Задълбочаване на знанията за електричните, магнитните и топлинните явления чрез единен енер­
гетичен подход.
· Задълбочаване на знанията на учениците за топлинното излъчване на телата, фотоефекта и ефекта 
на Комптън чрез квантовия характер на електромагнитните лъчения и законите за запазване.
· Систематизиране на знанията на учениците за атомното ядро и елементарните частици и осмисляне 
на фундаменталните взаимодействия в природата.
· Развиване на интерес към физиката чрез изучаване на съвременните аспекти на астрофизиката и 
връзката им със съвременните постижения на физиката на микросвета.
· Осмисляне на принципа на действие на съвременните технологични приложения и преценяване на 
постиженията, ограниченията и рисковете от тях за обществото.
· Усъвършенстване на уменията за подготовка, провеждане и анализиране на физичен експеримент.
· Развитие на научно мислене чрез използване на модели и различни математически методи и средства.
· Доизграждане на научен светоглед у учениците чрез усъвършенстване на представите им за ролята 
на науката в съвременната цивилизация.
· Развитие на уменията за самостоятелно учене и събиране на информация.
Задължителни модули:
· МОДУЛ 1 – Движение и енергия (54 часа)
· МОДУЛ 2 – Поле и енергия (54 часа)
· МОДУЛ 3 – Експериментална физика (36 часа)
· МОДУЛ 4 – Атоми, вълни и кванти (72 часа)
· МОДУЛ 5 – Съвременна физика (52 часа).
МОДУЛ 1
Движение и енергия
Област на
компетентност
Знания, умения и отношения
В резултат на обучението си ученикът:
Механика на ма­
териална точка, 
на твърдо тяло и 
флуиди 
Принципи на ме­
ханиката 
Механична енер­
гия
Описва движението на физичните обекти с моделите на материална точка и твърдо 
тяло чрез скаларни и векторни величини.
Класифицира силите по характер, природа и обхват на действие. 
Оперира с принципите на класическата механика за различни видове сили.
Прилага законите за движение при описване на праволинейно движение, движе­
ние на тяло, хвърлено под ъгъл, движение по окръжност, движение на флуиди и 
хармонични движения, като оценява приложението им в житейски ситуации.
Дефинира величината импулс и прилага закона за изменението и запазването на 
импулса.
Прилага закона за запазване на енергията при описване на промени в механични 
системи от тела и флуиди.
МОДУЛ 2
Поле и енергия
Област на
компетентност
Знания, умения и отношения
В резултат на обучението си ученикът:
Електромагнитно 
поле
Електричен ток в 
различни среди
Електромагнитни 
вълни 
Светлина и свет­
линни лъчи
Съпоставя основни характеристики на електричното и магнитното поле и прилага 
основните закономерности, валидни при тях.
Прилага енергетичния подход при обяснение на физични процеси и явления в 
присъствие на поле.
Анализира постояннотокови вериги. Описва протичането на електричния ток в 
различни среди.
Формулира и прилага основните закономерности при електромагнитна индукция.